ทองคำปิดร่วง 8.2 ดอลลาร์
สัญญาทองคำตลาดนิวยอร์กปิดร่วงลง วิตกเศรษฐกิจจีน,สหรัฐ
5 มิ.ย. 2555

สัญญาทองคำตลาดนิวยอร์กปิดร่วงลง วิตกเศรษฐกิจจีน,สหรัฐ
สัญญาทองคำตลาด COMEX (Commodity Exchange) ส่งมอบเดือนส.ค.ร่วงลง 8.2 ดอลลาร์ หรือ 0.5% ปิดที่ 1,613.9 ดอลลาร์/ออนซ์
สัญญาทองคำปิดร่วงลงหลังจากสหรัฐและจีนเปิดเผยข้อมูลเศรษฐกิจที่อ่อนแอสหพันธ์พลาธิการและการจัดซื้อของจีน (CFLP) เปิดเผยว่า ดัชนีผู้จัดการฝ่ายจัดซื้อ (PMI) ภาคบริการของจีนในเดือนพ.ค.ลดลงมาอยู่ที่ระดับ 55.2 จุด จากเดือนเม.ย.ที่ระดับ 56.1 จุด ซึ่งเป็นการปรับตัวลงติดต่อกันเดือนที่ 2 
ขณะที่กระทรวงพาณิชย์สหรัฐเปิดเผยว่า ยอดสั่งซื้อใหม่ของภาคโรงงานในสหรัฐ หดตัวลง 0.6% ในเดือนเม.ย. ทำสถิติหดตัวลงติดต่อกันเป็นเดือนที่ 3 เนื่องจากภาคธุรกิจขยายตัวช้าลง
ตลาดได้รับแรงกดดันมากขึ้นหลังจากกระทรวงแรงงานสหรัฐเปิดเผยว่า อัตราว่างงานในเดือนพ.ค.ปรับตัวเพิ่มขึ้นสู่ระดับ 8.2% จากระดับ 8.1% ในเดือนเม.ย. ซึ่งตรงข้ามกับที่นักวิเคราะห์คาดว่าจะทรงตัวที่ระดับเดิม ขณะที่ตัวเลขจ้างงานนอกภาคการเกษตรเพิ่มขึ้นเพียง 69,000 ตำแหน่งในเดือนพ.ค. 
อย่างไรก็ตาม เทรดเดอร์มองว่าข้อมูลเศรษฐกิจที่ย่ำแย่ของสหรัฐอาจทำให้ธนาคารกลางสหรัฐ (เฟด) ใช้มาตรการผ่อนคลายเชิงปริมาณรอบ 3 (QE3)